Butaninis kiparisas

Butaninis kiparisas (, , , , , ) – pušūnų (Pinophyta) skyriaus, kiparisinių (Cupressaceae) šeimos, kiparisų (Cupressus) genties visžalis medis.

Paplitimas ir augavietės 
Nedidelė butaninių kiparisų populiacija padrikai savaime paplitusi gerokai mažesnėje nei 500 km² teritorijoje pietų Azijos rytų Himalajų kalnuose – Butane ir Indijos Arunačal Pradešo valstijoje. Čia iškilę viršutiniuose miško aukštuose auga visžaliuose, ąžuolų dominuojamuose miškuose kartu su žemuosiuose miško sluoksniuose augančiais lauramediniais augalais. Butaniniai kiparisai, augantys aukščiausiose kalnų vietovėse arti jų maksimalios išplitimo ribos, auga kartu su himalajinėmis cūgomis (Tsuga dumosa), o augantys ant uolingų klinties klifų sudaro grynus medynus.

Šiuose subtropinio klimato visžaliuose musoniniuose miškuose 1250–2800 metrų aukštyje, vasarą iškrenta 800–2000 mm lietaus pavidalu kritulių.

Introdukuoti ir kituose Budizmo religijos kraštuose – Nepale, Indijos Sikimo valstijoje bei Tibete.

Apibūdinimas 

Butaninio kipariso laja kūgio ar siauros piramidės formos su dailiai nusvirusiomis šakelėmis. Žvynelių pavidalo smulkūs lapeliai žalsvi su melsvu atspalviu. Vaisiai – nedideli kankorėžėliai.

Matmenys 
Butaniniai kiparisai vidutinio aukščio ar labai aukšti bei stambūs medžiai. Trongsoje (Butanas) auga apie 60 m aukščio ir daugiau kaip 6 m kamieno apimties arba 191 cm skersmens medis (pagal 2011 metų kovo mėn duomenis). Butano viename nuošalių slėnių, Sabine Miehe, aptiko augančius 95 m aukščio ir 350 cm kamieno skersmenimis butaninis kiparisas, bet nėra oficialaus patvirtinimo.

Amžius 

Apytksliai 700 metų.

Reiklumas ir atsparumas 
Mėgsta saulėtas vietas. Gerai auga derlingame, pratakiame, neužmirkusiame dirvožemyje, kuris gali būti rūgštus, šarmingas arba neutralus. Atlaiko iki -6–9 °C laipsnių šalčio temperatūrą. Toleruoja miško žvėrelių šakelių apgraužimus.

Auginimas Lietuvoje 
Jų auginimui Lietuvoje klimatinės sąlygos netinkamos.

Panaudojimas 
Butano tautinis medis, dažnai asocijuojamas vietovėse turinčiose sąsajas su budizmu. Kaip dekoratyviniai medžiai, auginami ir kitų šalių parkuose.

Sinonimai 
Žinoma dešimt butaninio kipariso sinonimų:
 Cupressus assamica Silba
 Cupressus cashmeriana subsp. himalaica (Silba) Silba
 Cupressus darjeelingensis (Silba) Silba
 Cupressus himalaica Silba
 Cupressus himalaica var. darjeelingensis Silba
 Cupressus pendula Griff. [neteisėtas pavadinimas]
 Cupressus pseudohimalaica Silba
 Cupressus tortulosa Griff.
 Cupressus tortulosa subsp. himalaica (Silba) Silba
 Cupressus torulosa var. cashmeriana (Royle ex Carrière) A.H.Kent

Taip pat skaitykite 
 Pasaulio išskirtiniai medžiai

Šaltiniai

Nuorodos 

 theplantlist.org / Cupressus cashmeriana Royle ex Carrière  | Anglų kalba
 conifers.org / Cupressus tortulosa  | Anglų k.
 conifers.org / Cupressus cashmeriana | Anglų k.
 iucnredlist.org / Cupressus cashmeriana | Anglų k.
 atreeaday.com / Kashmir cypress  | Anglų k.
 rbge.org.uk / Cupressus cashmeriana Royle ex Carrière  | Anglų k.
 rbge.org.uk / Special trees in Bhutan 2014 (One of the giant cypresses at Tokaling)  | Anglų k.
 rhs.org.uk / Cupressus cashmeriana, Kashmir cypress | Anglų k.
 arkive.org / Kashmir cypress (Cupressus cashmeriana)  | Anglų k.
 monumentaltrees.com / Bhutan cypress trees (Cupressus cashmeriana) worldwide | Anglų k.
 google.co.uk / Cupressus cashmeriana

Kiparisiniai